**ФИНАНСИЈСКИ ПЛАН**

**АГЕНЦИЈЕ ЗА ПРИВРЕДНЕ РЕГИСТРЕ**

**ЗА 2025. ГОДИНУ**



децембар, 2024. године

Садржај:

[ФИНАНСИЈСКИ ПЛАН 3](#_Toc189556944)

[АГЕНЦИЈЕ ЗА ПРИВРЕДНЕ РЕГИСТРЕ ЗА 2025. ГОДИНУ 3](#_Toc189556945)

[ОБРАЗЛОЖЕЊЕ 6](#_Toc189556946)

[ФИНАНСИЈСКОГ ПЛАНА АГЕНЦИЈЕ ЗА 6](#_Toc189556947)

[ПРИВРЕДНЕ РЕГИСТРЕ ЗА 2025. ГОДИНУ 6](#_Toc189556948)

[УВОД 7](#_Toc189556949)

[1. 7](#_Toc189556950)

[ПРАВНИ ОСНОВ ЗА ДОНОШЕЊЕ 7](#_Toc189556951)

[ФИНАНСИЈСКОГ ПЛАНА АГЕНЦИЈЕ 7](#_Toc189556952)

[2. 7](#_Toc189556953)

[ПРАВНИ ОСНОВ ЗА ПЛАНИРАЊЕ 7](#_Toc189556954)

[ПРИХОДА И РАСХОДА АГЕНЦИЈЕ 7](#_Toc189556955)

[3. 8](#_Toc189556956)

[ОКВИР ЗА ФУНКЦИОНИСАЊЕ 8](#_Toc189556957)

[АГЕНЦИЈЕ ЗА ПРИВРЕДНЕ РЕГИСТРЕ 8](#_Toc189556958)

[4. 8](#_Toc189556959)

[ДЕЛАТНОСТ АГЕНЦИЈЕ 8](#_Toc189556960)

[ПЛАН ПРИХОДА И РАСХОДА АГЕНЦИЈЕ 10](#_Toc189556961)

[5. 10](#_Toc189556962)

[ПРИХОДИ 10](#_Toc189556963)

[СТРУКТУРА ПРИХОДА ПО РЕГИСТРИМА И ЕВИДЕНЦИЈАМА 10](#_Toc189556964)

[6. 15](#_Toc189556965)

[РАСХОДИ 15](#_Toc189556966)

[СТРУКТУРА И ОБИМ РАСХОДА 16](#_Toc189556967)

[7. 25](#_Toc189556968)

[ПЛАНИРАНИ ФИНАНСИЈСКИ РЕЗУЛТАТ ПОСЛОВАЊА 25](#_Toc189556969)

[8. 26](#_Toc189556970)

[УЛАГАЊА У СТАЛНУ ИМОВИНУ И ИЗВОРИ ФИНАНСИРАЊА 26](#_Toc189556971)

[- *Табеле МФПР(1-7)* *Прилог 1* 28](#_Toc189556972)

[ПРОЈЕКЦИЈА БИЛАНСА СТАЊА 29](#_Toc189556973)

[*Прилог 2* 2](#_Toc189556974)

[ПРОЈЕКЦИЈА НОВЧАНИХ ТОКОВА 2](#_Toc189556975)

# ФИНАНСИЈСКИ ПЛАН

# АГЕНЦИЈЕ ЗА ПРИВРЕДНЕ РЕГИСТРЕ ЗА 2025. ГОДИНУ

**1.** Укупни **приход** Агенције за привредне регистре (у даљем тексту: Агенција) за 2025. годину планиран је по врстама прихода у следећим износима:

 *(у хиљадама динара)*

|  |  |  |
| --- | --- | --- |
| **Конто** | **ПРИХОДИ** | **Износ** |
| **659** | **Приходи по основу непосредно пружених јавних услуга по регистрима** | **1.537.378** |
|  | Регистар привредних субјеката | 660.000 |
|  | Регистар туризма | 3.000 |
|  | Регистар медија | 5.000 |
|  | Регистар стечајних маса | 500 |
|  | Централна евиденција привремених ограничења права лица регистрованих у Агенцији за привредне регистре | 30 |
|  | Централна евиденција стварних власника | 3.500 |
|  | Регистар понуђача | 13.000 |
|  | Регистар финансијског лизинга | 165.000 |
|  | Регистар заложног права | 75.000 |
|  | Централна евиденција обједињених процедура | 180.000 |
|  | Регистар судских забрана | 170 |
|  | Регистар уговора о финансирању пољопривредне производње | 10 |
|  | Регистар финансијских извештаја  | 350.000 |
|  | Регистар удружења и Регистар страних удружења | 45.130 |
|  | Регистар удружења, друштава и савеза у области спорта | 20.000 |
|  | Регистар задужбина и фондација и Регистар представништава страних задужбина и фондација | 3.000 |
|  | Регистар привредних комора и Регистар представништава страних привредних комора | 38 |
|  | Регистар здравствених установа | 9.000 |
|  | Регистар установа културе | 5.000 |
| **659** | **Приходи по основу издавања регистрованих података** | **120.500** |
|  | из Регистра финансијских извештаја и података о бонитету правних лица и предузетника | 54.000 |
|  | из осталих регистара | 66.500 |
| **641** | **Приходи од укидања одложених прихода по основу донација**  | **100.000** |
| **614,615,659, 670,678,679,663,692** | **Остали приходи** | **2.000** |
|  | **УКУПНИ ПРИХОД:** | **1.759.878** |

**2.** Укупно планиране **расходе Агенције** за 2025. годину чине следеће ставке:

 *(у хиљадама динара)*

| **Конто** | **РАСХОДИ** | **Износ** |
| --- | --- | --- |
| 512 | Трошкови осталог материјала | 41.180 |
| 513 | Трошкови горива и енергије | 42.800 |
| 514 | Трошкови резервних делова | 2.500 |
| 515 | Трошкови једнократног отписа алата и инвентара | 5.280 |
| 520 | Трошкови зарада и накнада зарада (бруто) | 872.847 |
| 521 | Трошкови пореза и доприноса на зараде и накнада на терет послодавца | 132.236 |
| 522 | Трошкови накнада по уговору о делу | 500 |
| 523 | Трошкови накнада по ауторским уговорима | 650 |
| 524 | Трошкови накнада по уговору о привременим и повременим пословима | 22.700 |
| 525 | Tрошкови накнада по другим уговорима | 150 |
| 526 | Трошкови накнада члановима Управног одбора | 5.400 |
| 529 | Остали лични расходи и накнаде | 29.150 |
| 531 | Трошкови транспортних услуга (ПТТ и друге услуге) | 63.300 |
| 532 | Трошкови услуга одржавања основних средстава | 57.460 |
| 533 | Трошкови закупнина | 9.850 |
| 539 | Трошкови осталих услуга | 5.000 |
| 540 | Трошкови амортизације | 216.000 |
| 545 | Трошкови резервисања за накнаде и друге бенефиције запослених | 5.000 |
| 549 | Остала дугорочна резервисања  | 1.000 |
| 550 | Трошкови непроизводних услуга | 190.559 |
| 551 | Трошкови репрезентације | 6.200 |
| 552 | Трошкови премија осигурања | 12.130 |
| 553 | Трошкови платног промета | 2.000 |
| 554 | Трошкови чланарина | 945 |
| 555 | Трошкови пореза | 12.500 |
| 559 | Остали нематеријални трошкови | 12.470 |
| 562 | Расходи камата | 1.550 |
| 563 | Негативне курсне разлике | 200 |
| 570 | Губици по основу расходовања и продаје сталних средстава | 500 |
| 577 | Расходи по основу расходовања залиха | 100 |
| 579 | Остали непоменути расходи | 2.500 |
| 581 | Расходи од усклађивања вредности нематеријалне имовине | 100 |
| 582 | Расходи од усклађивања вредности опреме | 130 |
| 585 | Расходи од усклађивања вредности потраживања и краткорочних фин. пласмана | 100 |
| 591 | Расходи по основу ефеката промене рачуноводствене политике који нису материјално значајни | 500 |
| 592 | Расходи по основу исправке рачуноводствених грешака из ранијих година које нису материјално значајне | 1.300 |
| **УКУПНО РАСХОДИ:** | **1.756.787** |

**3. Резултат пословања**

 *(у хиљадама динара)*

|  |  |
| --- | --- |
| **ПЛАНИРАНИ РЕЗУЛТАТ ПОСЛОВАЊА (1-2)** | **Износ** |
| **Нето добитак** | **3.091** |

**4.** **Улагања у сталну имовину**

 *(у хиљадама динара)*

|  |  |
| --- | --- |
| **ПЛАНИРАНА УЛАГАЊА И ПОВЕЋАЊЕ СТАЛНЕ ИМОВИНЕ** | **Износ** |
| **Улагање у сталну имовину**  | **509.828** |

**5.** Управни одбор Агенције може извршити преусмеравање планираних средстава у оквиру позиција расхода и издатака у висини до 10% вредности планске позиције са које се врши преусмеравање.

|  |
| --- |
| УПРАВНИ ОДБОР |
| ПРЕДСЕДНИК |
|  |
| Стефан Дишић |

Број, 10-5-43-1/24

Београд, 16. децембар 2024. године

# ОБРАЗЛОЖЕЊЕ

# ФИНАНСИЈСКОГ ПЛАНА АГЕНЦИЈЕ ЗА

# ПРИВРЕДНЕ РЕГИСТРЕ ЗА 2025. ГОДИНУ

# УВОД

|  |  |  |
| --- | --- | --- |
| 1. |  | ПРАВНИ ОСНОВ ЗА ДОНОШЕЊЕФИНАНСИЈСКОГ ПЛАНА АГЕНЦИЈЕ |

Правни основ за доношење финансијског плана Агенције за привредне регистре (у даљем тексту: Агенција) садржан је у одредбама чланова 6. и 8. Закона о Агенцији за привредне регистре („Сл. гласник РС”, бр. 55/04, 111/09 и 99/11), којим је утврђено да управни одбор Агенције усваја годишњи финансијски план Агенције и исти на основу одредбе члана 42. Закона о јавним агенцијама („Сл. гласник РС”, бр. 18/05, 81/0 5-испр. и 47/18) доставља оснивачу - Влади на сагласност до 15. децембра текуће године за наредну пословну годину.

|  |  |  |
| --- | --- | --- |
| 2. |  | ПРАВНИ ОСНОВ ЗА ПЛАНИРАЊЕПРИХОДА И РАСХОДА АГЕНЦИЈЕ |

Правни основ за планирање прихода и расхода Агенције садржан је у одредбама чланова 5. и 6. Закона о Агенцији за привредне регистре којима је одређено: да се финансијским планом на који сагласност даје Влада процењују укупни приходи, расходи и улагања у развој Агенције из вишка прихода над расходима; да се средства за рад Агенције обезбеђују из прихода од накнада за услуге које врши Агенција у обављању послова из своје надлежности, донација, домаћих и страних правних лица и других извора финансирања, у складу са законом, и да се, уколико Агенција не оствари планиране приходе по основу обављања послова из своје надлежности, недостајућа средства, за њено пословање, обезбеђују из буџета Републике Србије.

На планирање прихода, расхода и расподелу резултата пословања примењују се у одређеним сегментима и одредбе Закона о буџетском систему, Закона о буџету Републике Србије за текућу пословну годину и друга акта Владе.

У складу са одредбама Закона о јавним агенцијама, мишљењем Министарства финансија - Управе за Трезор број: 350/2005-06/31 од 24. новембра 2005. године и одредбама члана 6. став 7. Закона о Агенцији за привредне регистре, Агенција своје финансијске извештаје саставља у складу са Законом о рачуноводству („Сл. гласник РС”, бр. 73/19 и 44/21 - др. закон) и према Правилнику о Контном оквиру и садржини рачуна у Контном оквиру за привредна друштва, задруге и предузетнике („Сл. гласник РС”, број 89/20). Сходно томе, при изради овог финансијског плана Агенције, коришћена је економска класификација утврђенаКонтним оквиром за привредна друштва, задруге и предузетнике.

|  |  |  |
| --- | --- | --- |
| 3. |  | ОКВИР ЗА ФУНКЦИОНИСАЊЕАГЕНЦИЈЕ ЗА ПРИВРЕДНЕ РЕГИСТРЕ |

Законом о Агенцији за привредне регистре основана је Агенција као правно лице и утврђени су статус, седиште, послови, средства за оснивање и рад Агенције, као и органи Агенције*,* док су оснивање, начин и делокруг рада и надлежност за вођење сваког појединачног регистра у оквиру Агенције утврђени посебним законима. Законом о поступку регистрације у Агенцији за привредне регистре („Сл. гласник РС“, бр. 99/11, 83/14, 31/19 и 105/21) уређен је поступак регистрације, евидентирања и објављивања података и докумената који су, у складу са посебним законом, предмет регистрације, евиденције и објављивања у регистрима и евиденцијама које води Агенција, као и друга питања од заначаја за регистрацију, евиденцију и објављивање. На рад Агенције за привредне регистре примењују се и одредбе Закона о јавним агенцијама.

На основу овлашћења из Закона о Агенцији за привредне регистре, Управни одбор уз сагласност Владе прописује врсту, висину и начин плаћања накнада кроз: Одлуку о накнадама за послове регистрације и друге услуге које пружа Агенција за привредне регистре („Сл. гласник РС”, бр. 131/22), Одлуку о врсти, обиму и начину испоруке података и докумената који се уступају без накнаде државним органима и организацијама, органима аутономних покрајина и јединицама локалне самоуправе („Сл. гласник РС“, бр. 59/24) и Одлуку о начину, условима и накнадама за преузимање података у електронској форми о статусним и другим променама правних и физичких лица регистрованих у Агенцији за привредне регистре („Сл. гласник РС“, број 56/11), а на основу овлашћења из Закона о Агенцији за привредне регистре и кроз, од стране Управног одбора, усвојене методологије, и то: Методологију за испоруке података у електронској форми по посебном захтеву корисника („Сл. гласник РС“, бр. 103/21) и Методологију о ближем уређивању испоруке података у електронској форми по посебном захтеву корисника, бр. 10-5-30/21 од 28. октобра 2021. године.

Ради остваривања своје надлежности, у оквиру Агенције су, у складу са Законом и Статутом Агенције, образоване организационе јединице изван седишта Агенције: у Новом Саду, Крагујевцу, Нишу, Панчеву, Суботици, Зрењанину, Ваљеву, Лесковцу, Пожаревцу, Краљеву, Ужицу, Зајечару и Косовској Митровици.

Агенција је члан Удружења европских привредних регистара (*EBRA)* и Међународног удружења регистратора (*IACA / USA – Canada*).

|  |  |  |
| --- | --- | --- |
| 4. |  | ДЕЛАТНОСТ АГЕНЦИЈЕ |

Пословање Агенције је уско повезано и условљено стањем и променама у привредном, економском и институционално-правном амбијенту Републике Србије, мерама Владе и ресорних министарстава, које детерминишу услове и оквире пословања Агенције и развојем информационих технологија, имајући у виду да Агенција води законом утврђене регистре као јединствене централизоване електронске базе података и законом и другим прописима утврђене евиденције и друге електронске базе података и обавља друге послове у складу са законом.

Агенција обавља Законом поверене послове и води регистре и евиденције, и то:

1. **Регистар привредних субјеката**, који обухвата:
* регистрацију привредних друштава, од 2004. године;
* регистрацију предузетника, од 2006. године;
* регистрацију финансијских извештаја, од 2006. године до 2010. године;
1. **Регистар финансијског лизинга**, од 2004. године;
2. **Регистар заложног права** на покретним стварима и правима, од 2005. године;
3. **Регистар медија**, од 2015. године (којим је замењен Регистар јавних гласила, 2009. године);
4. **Регистар удружења**, од 2009. године;
5. **Регистар страних удружења**, од 2009. године;
6. **Регистар туризма**, од 2010. године;
7. **Регистар стечајних маса**, од 2010. године;
8. **Регистар финансијских извештаја**, од 2010. године;
9. **Регистар мера и подстицаја регионалног развоја**, од 2011. године;
10. **Регистар задужбина и фондација**, од 2011. године;
11. **Регистар представништава страних задужбина и фондација**, од 2011. године;
12. **Регистар удружења, друштава и савеза у области спорта**, од 2011. године;
13. **Регистар судских забрана**, од 2011. године;
14. **Регистар привредних комора**, од 2013. године;
15. **Регистар понуђача**, од 2013. године;
16. **Регистар факторинга,** од 2013. године;
17. **Регистар уговора о финансирању пољопривредне производње**, од 2015. године;
18. **Централна евиденција обједињених процедура**, од 2016. године;
19. **Регистар представништава страних привредних комора**, од 2016. године;
20. **Централна евиденција привремених ограничења права лица регистрованих у Агенцији за привредне регистре**, од 2016. године;
21. **Централна евиденција стварних власника**,од 2019. године;
22. **Регистaр здравствених установа и Јединствену евиденцију субјеката у здравству**,од 2020. године;
23. **Регистар пружалаца рачуноводствених услуга**,од 2021. године;
24. **Регистар установа кулутре,** од 18. новембра 2022. године.

Уз вођење ових регистара и евиденција, Агенција обезбеђује и **Сервис дневних статусних и других промена правних и физичких лица** регистрованих у Агенцији за потребе пословних банака, у складу са Закона о платном промету („Сл. лист СРЈ“, бр. 3/02 и 5/03 и „Сл. гласник РС”, бр. 43/04, 62/06, 111/09 - др. закон, 31/11 и 139/14 - др. закон), Законом о платним услугама („Сл. гласник РС“, бр. 139/14, 44/18 и 64/24) и Одлуком о начину, условима и накнадама за преузимање података у електронској форми о статусним и другим променама правних и физичких лица регистрованих у Агенцији за привредне регистре („Сл. гласник РС”, бр. 56/11).

# ПЛАН ПРИХОДА И РАСХОДА АГЕНЦИЈЕ

|  |  |  |
| --- | --- | --- |
| 5. |  | ПРИХОДИ |

Укупан приход Агенције за 2025. годину планиран је у износу од 1.759,9 мил. динара, од чега се на приходе по основу услуга из делокруга основне делатности односи 1.657,9 мил. динара, а на приходе од укидања одложених прихода и примљених донација и остале приходе 102,0 мил. динара. Планирани приходи по основу услуга регистрације и других услуга регистара износе 1.537,4 мил. динара, а по основу издавања регистрованих статусних и других података и података о бонитету правних лица и предузетника 120,5 мил. динара.

Планирани приход Агенције за 2025. годину већи је за 10% од процењеног остварења прихода за 2024 годину.

Приход је планиран на основу активности утврђених Годишњим програмом рада Агенције за 2025. годину имајући у виду посебно:

* да се очекује остварење прихода за 2024. годину у укупном износу од око 1.598,0 мил. динара,
* да се процењује да ће се у извесној мери повећати број захтева за пружање јавних услуга за које се наплаћују накнаде.

#  СТРУКТУРА ПРИХОДА ПО РЕГИСТРИМА И ЕВИДЕНЦИЈАМА

**План прихода за 2025. годину са проценом остварења за 2024. годину**

 *- у**мил. динара -*

|  | **ВРСТА ПРИХОДА ПО РЕГИСТРИМА И ЕВИДЕНЦИЈАМА** | **План за 2024. год.** | **Процена остварења за 2024. год.** | **План за 2025. год.** | **Индекс****5/3** | **Индекс****5/4** |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| **1.** | ***Регистар привредних субјеката -*** Приходи од услугарегистрације и других услуга Регистра | **680,0** | **630,0** | **660,0** | **97** | **105** |
|  | *за привредна друштва* | *460,0* | *400,0* | *430,0* | *93* | *108* |
|  | *за предузетнике* | *220,0* | *230,0* | *230,0* | *104* | *100* |
| **2.** | ***Регистар туризма -*** Приходи од услугарегистрације и других услуга регистра | **6,0** | **1,6** | **3,0** | **50** |  **188** |
| **3.** | ***Регистар медија*** *-* Приходиод услуга регистрације и других услуга регистра | **5,0** | **3,2** | **5,0** |  **100** | **156** |
| **4.** | ***Регистар стечајних маса -*** Приходи од услуга регистрације и других услуга регистра | **0,45** | **0,3** | **0,5** | **111** | **167** |
| **5.** | ***Централна евиденција привремених ограничења права лица регистрованих у Агенцији за привредне регистре*** -Приходи од услуга  | **0,03** | **-** | **0,03** | **100** |  **-** |
| **6.** | ***Централна евиденција стварних власника -*** Приходи од услуга | **3,0** | **3,0** | **3,5** | **117** | **117** |
| **7.** | ***Регистар понуђача -*** Приходи од услуга регистрације и других услуга регистра | **12,0** | **7,0** | **13,0** | **108** | **186** |
| **8.** | ***Регистар финансијског лизинга*** - Приходи од услуга регистрације и других услуга регистра | **130,0** | **155,0** | **165,0** | **127** | **106** |
| **9.** | ***Регистар заложног права*** - Приходи од услуга регистрације и других услуга регистра | **90,0** | **75,0** | **75,0** | **83** | **100** |
| **10.** | ***Централна евиденција обједињених процедура -*** Приходи од услуга  | **180,0** | **167,0** | **180,0** | **100** | **108** |
| **11.** | ***Регистар судских забрана* -** Приходи од услуга регистрације и других услуга регистра | **0,17** | **0,17** | **0,17** | **100** | **100** |
| **12.** | ***Регистар уговора о финансирању пoљопривредне производње -*** Приходи од услуга регистрације и других услуга регистра | **0,022** | **0,01** | **0,01** | **45** | **100** |
| **13.** | ***Регистар финансијских извештаја -*** Приходи од услуга обраде и објављивања финансијских извештаја | **387,0** | **326,5** | **350,0** | **90** | **107** |
| **14.** | ***Регистар удружења и Регистар страних удружења* -** Приходи од услуга регистрације и других услуга регистра | **44,1** | **40,1** | **45,1** | **102** | **112** |
| **15.** | ***Регистар удружење, друштава и савеза у области спорта*** - Приходи од услуга регистрације и других услуга регистра | **19,5** | **17,0** | **20,0** | **103** | **118** |
| **16.** | ***Регистар задужбина и фондација и Регистар представништва страних задужбина и фондација*** - Приходи од услуга регистрације и других услуга регистра | **3,0** | **2,5** | **3,0** | **100** | **120** |
| **17.** | ***Регистар привредних комора и Регистар страних привредних комора***  - Приходи од услуга регистрације и других услуга регистра | **0,06** | **0,04** | **0,04** | **67** | **100** |
| **18** | ***Регистар здравствених установа*** - Приходи од услуга регистрације и других услуга регистра | **9,0** | **7,0** | **9,0** | **100** | **129** |
| **19** | ***Регистар установа културе***Приходи од услуга регистрације и других услуга регистра | **5,0** | **4,0** | **5,0** | **100** | **125** |
| **20.** | ***Приходи по основу издавања регистрованих података*** | **94,0** | **102,7** | **120,5** | **128** | **117** |
|  | из Регистра финансијских извештаја и података о бонитету правних лица и предузетника | 53,5 | 52,5 | 54,0 | 101 | 103 |
| из осталих регистара | 40,5 | 50,2 | 66,5 | 164 | 132 |
| **19.** | ***Приходи од укидања одложених прихода по основу донација*** | **41,0** | **54,0** | **100,0** | **244** | **185** |
| **20.** | ***Остали приходи*** | **2,0** | **1,5** | **2,0** | **100** | **133** |
| **СВЕГА ПРИХОДИ:** | **1.711,4** | **1.597,6** | **1.759,9** | **103** | **110** |

**1. Регистар привредних субјеката**

Укупан приход Регистра привредних субјеката у 2025. години по основу непосредног пружања јавних услуга планиран је у износу од660,0 мил. динара, и то од услуга регистрације привредних друштава 430,0 мил. динара и од услуга регистрације предузетника 230,0 мил. динара.

Приход Регистра планиран је изнад нивоа очекиваног прихода за 2024. годину, као резултат процене да ће број предмета везаних за регистрацију оснивања, промена и брисања привредних субјеката бити изнад остварења у 2024. години.

По основу издавања регистрованих статусних података електронским путем и путем веб сервиса пословним банкама и другим корисницима, који се највећим делом односе на податке из Регистра привредних субјеката планиран је приход од 66,5 мил. динара.

Планирани приход Регистра привредних субјеката учествујe у укупним приходима Агенције са 37,5%.

**2. Регистар туризма**

Планирани приход по основу услуга Регистра туризма износи 3,0 мил. динара, што је изнад очекиваног остварења за 2024. годину због процене да ће број предмета бити изнад остварења у 2024. години.

**3. Регистар медија**

По основу услуга Регистра медија планиран је приход у износу од 5,0 мил. динара, што је изнад процењеног остварења за 2024. годину, имајући у виду да ће број предмета бити изнад остварења у 2024. години.

**4. Регистар стечајних маса**

Приход по основу регистрације стечајних маса планиран je у износу од 0,5 мил. динара, што је нешто изнад процењеног остварења за 2024. годину.

**5. Централна евиденција привремених ограничења права лица регистрованих у Агенцији за привредне регистре**

Приход Централне евиденције привремених ограничења права лица регистрованих у Агенцији за привредне регистре, на основу очекиваног симболичног броја захтева за издавање потврда, планиран је у износу од 0,03 мил. динара.

**6. Централна евиденција стварних власника**

Приход Централне евиденције стварних власника правних лица и других субјеката у складу са законом, планиран је у износу од 3,5 мил. динара, што је више од процењеног остварења у 2024. години имајући у виду процену да ће број предмета бити изнад остварења у 2024. години.

**7. Регистар понуђача**

Приход Регистра понуђача планиран је у износу од 13,0 мил. динара, што је изнад нивоа очекиваног остварења за 2024 годину, обзиром да се очекује повећање броја предмета у односу на 2024. годину.

**8. Регистар финансијског лизинга**

Планирани приход од услуга регистрације уговора о финансијском лизингу и других услуга Регистра у износу од 165,0 мил. динара, већи је у односу на очекивано остварење за 2024. годину, на основу процене раста броја регистрационих пријава.

Приход Регистра финансијског лизинга учествује у укупним приходима Агенције са 9,4%.

**9. Регистар заложног права на покретним стварима и правима**

Планирани приход од пружања услуга регистрације заложног права на покретним стварима и правима и других услуга овог регистра, у износу од 75,0 мил. динара, је у оквиру очекиваног обима прихода од пружања услуга овог регистра у 2024. години.

Приход регистра заложног права учествује у укупним приходима Агенције са 4,3%.

**10. Централна евиденција обједињених процедура**

Приходи по основу накнада за услуге Централне евиденције обједињених процедура, планирани су у износу од 180,0 мил. динара, што је за 8% изнад нивоа очекиваног остварења за 2024. годину, а на основу процене да ће се број захтева за издавање грађевинских дозвола повећати у односу на број захтева поднетих у 2024. години.

Приход регистра Централне евиденције обједињених процедура учествује у укупним приходима Агенције са 10,2%.

**11. Регистар судских забрана**

Приход Регистра судских забрана планиран је у износу од 0,17 мил. динара.

**12. Регистар уговора о финансирању пољопривредне производње**

Приход овог регистра планиран је у износу од 0,01 мил. динара. Симболично остварење прихода у 2024. години резултат је изостанка масовнијег закључивања уговора о финансирању пољопривредне производње, што се очекује и у 2025. години.

**13. Регистар финансијских извештаја**

По основу накнада за услуге обраде и објављивања финансијских извештаја планиран је приход у укупном износу од 350,0 мил. динара, што је за 7% изнад нивоа процењеног остварења прихода овог регистра за 2024. годину, с обзиром на повећање броја обвезника као и да ће један број обвезника доставити финансијске извештаје са кашњењем и у поновљеном поступку.

Приходи од услуга издавања података из финансијских извештаја, издавања оцена о бонитету и скорингу привредних субјеката и пружања других услуга Регистра по захтевима корисника планиран је приход у износу од 54,0 мил. динара.

У укупним планираним приходима Агенције учешће овог Регистра износи 22,9%.

**14. Регистар удружења и Регистар страних удружења**

Приход од накнада за услуге регистрације удружења и страних удружења и других законом дефинисаних услуга ових регистара планиран је у износу од 45,1 мил. динара, што је изнад нивоа очекиваног остварења за 2024. годину, на основу процене раста броја регистрационих пријава.

У укупним планираним приходима Агенције учешће прихода ових регистара износи 2,6%.

**15. Регистар удружења, друштава и савеза у области спорта**

По основу накнада за услуге регистрације спортских удружења планиран је приход у износу од 20,0 мил. динара.

У укупно планираним приходима Агенције учешће прихода овог регистра износи 1,1%.

**16. Регистар задужбина и фондација** **и представништава страних задужбина и фондација**

Приход Регистра задужбина и фондација планиран је у укупном износу од 3,0 мил. динара.

**17. Регистар привредних комора и представништава страних привредних комора**

Приход Регистра привредних комора и представништава страних привредних комора планиран је у износу од 0,04 мил. динара.

**18. Регистар здравствених установа**

Приход Регистра здравствених установа планиран је у износу од 9,0 мил. динара, што је за 29% више од процењеног остварења прихода овог регистра у 2024. години, а на основу процене раста броја регистрационих пријава.

**19.** **Регистар установа културе**

Приход Регистра установа културе је планиран у износу од 5,0 милиона динара, , што је за 25% више од процењеног остварења прихода овог регистра у 2024. години, а на основу процене раста броја регистрационих пријава.

**20. Приход по основу укидања одложених прихода од донација**

Приход од укидања одложених прихода од донација у висини обрачунатих трошкова амортизације сталних средстава (софтвера и хардвера) добијених, односно финансираних, из средстава донације, односно буџета Републике Србије, планиран је у износу од 100,0 мил. динара.

У укупним планираним приходима Агенције приходи по овом основу учествују са 5,7%.

**20. Остали приходи**

Остали планирани приходи у износу од 2,0 мил. динара односе се на приходе од продаје старог папира, курсне разлике, приходе из претходних година, приходе од продаје података преко Регионалног портала привредних регистара Југоисточне Европе (Портал Бифидекс) и остале приходе.

|  |  |  |
| --- | --- | --- |
| 6. |  | РАСХОДИ |

При планирању расхода пошло се од Програма рада Aгенције за 2025. годину и потребе да се обезбеде средства за покриће најнеопходнијих функционалних трошкова за рад постојећих регистара и извршавања нових надлежности, имајући при томе у виду обим и структуру остварених расхода у 2024 години.

Укупни расходи Агенције за2025. годину за реализацију услуга предвиђених Програмом рада планирани су у износу од 1.756,8 мил. динара, што је за 5% изнад нивоа планираних расхода за 2024. годину (1.669,1 мил. динара), односно за 14% изнад процењеног остварења расхода за 2024. годину.

***На исказани раст планираних трошкова у 2025. години, у односу на остварене трошкове у 2024. години, утицало је неколико битних фактора, а пре свега***:

* *Раст цена улазних компоненти трошкова пословања;*
* *Повећање сталне имовине* у 2024. години и планирано повећање у 2025. години, које ће у 2025. години имати за последицу повећање трошкова одржавања сталних средстава, а пре свега одржавање нематеријалне имовине (софтвера за функционисање регистара), као и повећањe трошковa амортизације сталних средстава у 2025. години.

## СТРУКТУРА И ОБИМ РАСХОДА

 *(у хиљадама динара)*

| ***Конто*** | ***Врста расхода*** | ***План за 2024 годину*** | ***Процена остварења за 2024. годину*** | ***План за 2025. годину*** | ***Индекс******5/3*** | ***Индекс******5/4*** |
| --- | --- | --- | --- | --- | --- | --- |
| *1* | *2* | *3* | *4* | *5* | *6* | *7* |
| **51** | **ТРОШКОВИ МАТЕРИЈАЛА** | **112.150** | **88.421** |  **91.760** | **82** | **104** |
| 512 | Трошкови осталог материјала | 47.950 | 32.557 | 41.180 | 86 | 126 |
| 513 | Трошкови горива и енергије | 40.300 | 33.500 | 42.800 | 106 | 128 |
| 514 | Трошкови резервних делова | 3.200 | 3.000 | 2.500 | 78 | 83 |
| 515 | Трошкови једнократног отписа алата и инвентара | 20.700 | 19.364 | 5.280 | 26 | 27 |
| **52** | **ТРОШКОВИ ЗАРАДА, НАКНАДА ЗАРАДА И ОСТАЛИ ЛИЧНИ РАСХОДИ** | **1.029.242** | **1.011.849** | **1.063.633** | **103** | **105** |
| 520 | Трошкови зарада и накнада зарада (бруто) | 842.589 | 834.211 | 872.847 | 103 | 105 |
| 521 | Трошкови пореза и доприноса на зараде и накнада на терет послодавца | 127.653 | 126.383 | 132.236 | 103 | 105 |
| 522 | Трошкови накнада по уговору о делу | 1.260 | 900 | 500 | 40 | 55 |
| 523 | Трошкови накнада по ауторским уговорима | 590 | 0 | 650 | 110 | - |
| 524 | Трошкови накнада по уговору о привременим и повременим пословима | 22.700 | 22.300 | 22.700 | 100 | 102 |
| 525 | Tрошкови накнаде по другим уговорима | 150 | 0 | 150 | 100 | - |
| 526 | Трошкови накнада члановима Управног одбора | 5.400 | 5.400 | 5.400 | 100 | 100 |
| 529 | Остали лични расходи и накнаде | 29.200 | 22.655 | 29.150 | 100 | 129 |
| **53** | **ТРОШКОВИ ПРОИЗВОДНИХ УСЛУГА** | **126.670** | **109.819** | **135.610** | **107** | **123** |
| 531 | Трошкови транспортних услуга (ПТТ и друге услуге) | 59.815 | 53.800 | 63.300 | 106 | 118 |
| 532 | Трошкови услуга одржавања основних средстава | 51.965 | 46.719 | 57.460 | 111 | 123 |
| 533 | Трошкови закупнина | 9.900 | 4.800 | 9.850 | 99 | 205 |
| 539 | Трошкови осталих услуга | 5.000 | 4.500 | 5.000 | 100 | 111 |
| **54** | **ТРОШКОВИ АМОРТИЗАЦИЈЕ И РЕЗЕРВИСАЊА** | **183.000** | **164.120** | **222.000** | **121** | **135** |
| 540 | Трошкови амортизације | 177.000 | 159.120 | 216.000 | 122 | 136 |
| 545 | Резервисања за накнаде запослених | 5.000 | 5.000 | 5.000 | 100 | 100 |
| 549 | Остала дугорочна резервисања | 1.000 | 0 | 1.000 | 100 | - |
| **55** | **НЕМАТЕРИЈАЛНИ ТРОШКОВИ** | **210.192** | **161.605** | **236.804** | **113** | **147** |
| 550 | Трошкови непроизводних услуга | 163.222 | 128.358 | 190.559 | 117 | 148 |
| 551 | Трошкови репрезентације | 6.200 | 1.800 | 6.200 | 100 | 344 |
| 552 | Трошкови премија осигурања | 12.050 | 7.800 | 12.130 | 101 | 156 |
| 553 | Трошкови платног промета | 1.700 | 1.700 | 2.000 | 118 | 118 |
| 554 | Трошкови чланарина | 950 | 868 | 945 | 99 | 109 |
| 555 | Трошкови пореза | 10.500 | 10.500 | 12.500 | 119 | 119 |
| 559 | Остали нематеријални трошкови | 15.570 | 10.579 | 12.470 | 80 | 118 |
| **56** | **ФИНАНСИЈСКИ РАСХОДИ** | **2.150** | **1.600** | **1.750** | **81** | **109** |
| 562 | Расходи камата | 1.950 | 1.500 | 1.550 | 79 | 103 |
| 563 | Негативне курсне разлике | 200 | 100 | 200 | 100 | 200 |
| **57** | **ОСТАЛИ РАСХОДИ** | **3.100** | **988** | **3.100** | **100** | **182** |
| 570 | Губици по основу расходовања и отписа сталних средстава | 500 | 0 | 500 | 100 | - |
| 577 | Расходи по основу расходовања залиха материјала и робе | 100 | 0 | 100 | 100 | - |
| 579 | Остали непоменути расходи | 2.500 | 1.700 | 2.500 | 100 | 147 |
| **58** | **РАСХОДИ ПО ОСНОВУ ОБЕЗВРЕЂЕЊА ИМОВИНЕ** | **830** | **0** | **330** | **40** | **-** |
| 581 | Обезвређење нематеријалних улагања | 100 | 0 | 100 | 100 | - |
| 582 | Обезвређење некретнина, постројења и опреме | 230 | 0 | 130 | 57 | - |
| 585 | Oбезвређење фин. пласмана | 500 | 0 | 100 | 20 | - |
| **59** | **ИСПРАВКЕ ГРЕШАКА ИЗ РАНИЈИХ ПЕРИОДА** | **1.800** | **1.000** | **1.800** | **100** | **180** |
| 591 | Расходи по основу ефеката промене рачуноводствене политике који нису материјално значајни | 500 | 0 | 500 | 100 | - |
| 592 | Расходи, ефекти исправке грешака из ранијих периода које нису материјално значајне | 1.300 | 1.000 | 1.300 | 100 | 130 |
| **СВЕГА РАСХОДИ:** | **1.669.134** | **1.540.114** | **1.756.787** | **105** | **114** |

У структури укупних расхода Агенције најзначајнију ставку чине трошкови рада (трошкови зарада и накнада зарада, трошкови по уговорима са физичким лицима и остала лична примања) који су планирани у укупном износу од 1.063,6 мил. динара, што чини 60,5% укупних расхода Агенције, односно 46,9% укупних расхода и улагања у сталну имовину. У оквиру ове групе трошкова поред зарада у износу од 872,8 мил. динара и доприноса на терет послодавца у износу 132,2 мил. динара, значајни су и трошкови накнада за радно ангажовање извршилаца по привременим и повременим пословима који су планирани у износу од 22,7 мил. динара и остали лични расходи и накнаде запосленима у износу од 29,1 мил. динара, који се највећим делом односе на накнаде трошкова запосленима за долазак и одлазак са рада, накнаде трошкова запосленима за време проведено на службеном путу у земљи и иностранству, солидарна давања и друго.

Поред расхода за запослене и остале трошкове рада, значајно учешће у расходима Агенције имају: трошкови амортизације сталних средстава у износу од 222,0 мил. динара; трошкови непроизводних услуга у износу од 190,6 мил. динара трошкови материјала, ситног инвентара, резервних делова, горива и енергије, који су планирани у износу од 91,8 мил. динара; трошкови одржавања опреме у износу од 57,5 мил. динара; трошкови ПТТ услуга и других транспортних услуга у износу од 63,3 мил. динара и друго.

*У наставку се даје сажет преглед основних група расхода Агенције планираних за 2025. годину:*

|  |  |  |  |
| --- | --- | --- | --- |
| **Трошкови материјала, горива и енергије** | **………….** | **91,8** | **мил. дин.** |

У оквиру ове групе расхода планирани су трошкови осталог материјала у износу од 41,2 мил. динара у који спадају: канцеларијски материјал, графички материјал, материјал за експедицију пошиљки, материјал за одржавање пословног простора и за одржавање хигијене. Средства на овој позицији планирана су за 26% изнад процењеног остварења за 2024 годину, највећим делом по основу повећаног обима пословања као и тренутног кретања тржишних цена које су у односу на уговорене цене и количине материјала увећане, као и трошкови залиха материјала којe нису теретиле трошкове у 2024. години, већ ће бити исказане као трошак у 2025. години.

Планирани трошкови горива и енергије у износу од 42,8 мил. динара већи су за 6% од планираних за 2024. годину, а од остварених у 2024. години за 28%. Повећање трошкова горива и енергије у односу на остварење у 2024. години планирано је по основу очекиваног повећања цене електричне и грејне енергије.

Трошкови резервних делова планирани су у износу од 2,5 милиона динара. Набавка резервних делова планирана је за поправку рачунарске опреме чије одржавање није обухваћено уговорима о одржавању.

На позицији трошкова једнократног отписа алата и инвентара планирана је набавка инвентара и алата која терете трошкове пословања моментом стављања у употребу у износу од 5,3 мил. динара. Овим набавкама обезбеђује се неопходна замена оштећеног и неупотребљивог инвентара.

|  |  |  |  |
| --- | --- | --- | --- |
| **Трошкови зарада, накнада зарада и остали трошкови рада** | **………….** | **1.063,6** | **мил. дин.** |

На име трошкова зарада, накнада зарада, осталих личних примања и других трошкова рада запослених и ангажованих физичких лица по уговорима, планирана су укупна средства од 1.063,6 мил. динара, што је за 3% више од планираних трошкова за 2024. годину, а за 5% више у односу на процењено остварење за 2024. годину, узимајући у обзир да накнаде зарада радника за које није обезбеђена замена за време привременог одсуства нису теретиле трошкове зарада, да су се одређена унапређења запослених само делимично одразила на ниво зарада у 2024. години, да ангажовање новозапослених радника у 2024. години није теретило трошкове зарада током целе године, да је планиран већи број запослених на привременим и повременим пословима за потребе пријема, контроле и обраде финансијских извештаја.

**Трошкови зарада запослених** у 2025. години планирани су у износу од 872,8 мил. динара, док су трошкови доприноса на зараде на терет послодавца планирани у износу од 132,2 мил. динара. Средства за зараде запослених обухватају трошкове зaрада за редован рад и прековремени рад, накнаде зарада, топли оброк и регрес са припадајућим доприносима и порезима из зарада запослених. У структури ових средстава планирана су средства за прековремени рад у износу до 0,2% укупно планираних средстава за зараде, у складу са Законом о раду и Правилником о раду Агенције за привредне регистре.

Маса средстава за зараде запослених планирана је полазећи од следећих прописа и вредности:

* Закона о раду („Сл. гласник РС”, бр. 24/05, 61/05, 54/09, 32/13, 75/14 и 13/17 - одлука УС, 113/17 и 95/18 - аутентично тумачење);
* Закона о утврђивању максималне зараде у јавном сектору („Сл. гласник РС”, број 93/12);
* Правилника о раду Агенције за привредне регистре број број 10-5-19/14 од 22.09.2014. године, број 10-5-03/16 од 28.01.2016. године, број 10-5-17/21 од 10.06.2021. године, број 10-5-4/23 од 30.01.2023. године, број 10-5-5/23 од 21.02.2023. године и број 10-5-5/24 од 08.02.2024. године на који је сагласност дала Влада Републике Србије решењем 05 број 110-1172/2024 (у даљем тексту Правилник о раду Агенције за привредне регистре);
* Правилника о унутрашњој организацији и систематизацији радних места у Агенцији за привредне регистре;
* Укупног планираног броја запослених према Плану кадрова Агенције, утврђеном Годишњим програмом рада Агенције за 2024. годину и
* Планиране вредности бруто основице за обрачун и исплату зарада у износу од 37.061,93 динара у складу са Правилником о изменама и допунама правилника о раду Агенције за привредне регистре, а на који је сагласност дала Владa Републике Србије решењем 05 број 110-1172/2024 („Службени гласник РС“ 11/2024)

Планирана средства за зараде обухватају средства за пуно временско ангажовање 412 старозапослених радника на одређено и неодређено време (404 запослена на неодређено време и 8 запослених на одређено време ), од којих 6 запослених одлазе у пензију у току 2025. године и 19 новозапослених, од којих 12 запослених на неодређено, а 7 запослених на одређено време.

Наиме, планирани број новозапослених за 2025. годину, на неодређено и на одређено време, оптимално је потребан за омогућавање несметаног одвијања процеса рада, односно обављање поверених послова Агенције. Наведени планирани број новозапослених утемељен је на објективно утврђеним потребама које су, пре свега, резултат достигнутог нивоа сложености пословног система Агенције, повећаног обима посла у регистрима које води Агенција, потребе завршетка пројеката започетих у 2024. години и пројеката чија реализација је планирана у току 2025 године, као и попуњавања упражњених радних места у складу са потребама процеса рада и Правилником о унутрашњој организацији и систематизацији радних места у Агенцији.

Полазећи од параметара за планирање нивоа зарада, утврђена маса средстава за зараде *старозапослених радника* износи 843,1 милиона динара.

Планирана средстава зарада за старозапослене раднике већа су у односу на масу средстава која терете трошкове зарада у 2024. години, (прилог: табеле 1. и 2.) највећим делом услед следећих чињеница:

* Накнаде зарада радника за које није обезбеђена замена за време привременог одсуства нису теретиле трошкове зарада, што се одразило и на нижи ниво исплаћених зарада у 2024. години у односу на планиране зараде;
* извршена су одређена унапређења запослених која су се само делимично одразила на ниво зарада у 2024. години и чији ефекат ће се пренети на 2025. годину, а планирана су и одређена унапређења запослених у 2025. години, у складу са захтевима процеса рада Агенције;
* ангажовање новозапослених радника у 2024. години није теретило трошкове зарада током целе године, па је ефекат њиховог пријема на укупне зараде у пуној мери исказан у планираним трошковима зарада за 2025. годину, а не у трошковима зарада у 2024. години.

Планирана маса средстава за зараде новозапослених радника у износу од 29,7 мил. динара обезбеђује финансирање рада 19 нових извршиоца, који ће бити ангажовани током 2025. године (прилог: табела 2).

У укупно планираним расходима Агенције од 1.756,8, мил. динара трошкови зарада запослених са доприносима на терет послодавца учествују са 57%.

Имајући у виду раст просечне зараде у Републици Србији у 2024. години (око 13%), на који Агенција нема утицаја, која представља основ за утврђивање висине топлог оброка и регреса, у складу са Правилником о раду Агенције, на који је Влада дала сагласност, дошло је до реализације просечне зараде у појединим месецима у износу који је већи од планиране просечне зараде, као и до исплате веће масе зарада старозапослених, при чему се укупна маса зарада кретала у оквиру планиране.

**Трошкови радног ангажовања извршилаца ван радног односа, по привременим и повременим пословима за 2025. годину** предвиђени су у износу од укупно 22,7 мил. динара. Ангажовање ових извршилаца планирано је за потребе:

* наставка кампање сређивања архиве регистара Агенције и превођења докумената у електронску форму (скенирање), као и друге послове који представљају подршку кампањама у регистрима;
* реализације кампање пријема, контроле и обраде финансијских извештаја и података за статистичке потребе, у оквиру Регистра финансијских извештаја и других привремених послова у осталим регистрима и
* обављања других привремених послова на нивоу Агенције, где је ангажовање извршилаца ван радног односа у складу са законом и економски оправдано.

**Средства за исплату** **осталих личних расхода запослених и накнада по осталим уговорима са физичким лицима** планирана су у износу од 35,9мил. динара, што је за 24% изнад процењеног остварења за 2024. годину и 2% мање у односу на средстава планирана за 2024. годину. Ова средства су планирана за накнаду трошкова за: долазак и одлазак са рада, за време проведено на службеним путовањима у земљи и иностранству, отпремнине за одлазак у пензију, солидарне помоћи и давања радницима у складу са законом и општим актима Агенције, накнаде по уговорима о делу, по уговорима о ауторским правима, за рад чланова Управног одбора и за накнаде по другим уговорима. Планирано повећање броја запослених поред утицаја на повећање трошкова зарада одражава се и на повећање осталих личних расхода запослених.

У оквиру ових средстава ***остали лични расходи*** који се односе нанакнаде трошкова за долазак и одлазак са рада, за време проведено на службеним путовањима у земљи и иностранству, отпремнине за одлазак у пензију, солидарна давања и јубиларне награде планирани су у износу од 29,2 мил. динара, што је за 29% више од остварених у 2024. години.

На име накнаде трошкова доласка и одласка са рада планирано је 12,0 мил. динара. Средства за отпремнине планирана су у оквиру трошкова осталих личних расхода у симболичном износу од 1,5 мил. динара, обзиром да се иста резервишу у складу са МРС - 19.

Трошкови накнада за време проведено на службеним путовањима у земљи и иностранству планирани су у већем износу од остварења у 2024. години, пре свега зато што нису реализована сва планирана учешћа представника Агенције у својству чланова преговарачких група у поступку приступања Републике Србије Европској унији, присуства скупштинама удружења регистара, чији је Агенција члан, као и ангажовања на успостављању Регионалног регистарског портала региона Западног Балкана. Трошкови солидарних и других давања односе се на солидарну помоћ запосленима по основу смртног случаја, дужег боловања и других случајева предвиђених Правилником о раду Агенције за привредне регистре.

Структура појединих личних расхода дата је у следећем прегледу:

 *-у мил. динара-*

| ***Остали лични расходи*** | ***Процена остварења за 2024. годину*** | ***План за 2025. годину*** | ***Индекс******(3/2)*** |
| --- | --- | --- | --- |
| *1* | *2* | *3* | *4* |
| **Трошкови доласка и одласка са рада** | 10,2 | 12,0 | 118 |
| **Накнаде за време проведено на службеним путовањима у земљи и иностранству** | 2,1 | 4,0 | 195 |
| **Отпремнине**  | 1,1 | 1,5 | 136 |
| **Солидарна и друга давања** | 8,6 | 8,2 | 95 |
| **Јубиларне награде** | 0,7 | 3,4 | 491 |
| **Укупно:** | **22,7** | **29,1** | **129** |

***За накнаде по уговорима о делу, уговорима о ауторским делима и другим уговорима*** планирана су средства за ангажовање извршилаца на пословима који нису систематизовани у општем акту Агенције којим се уређује унутрашња организација и систематизација радних места у износу од 1,3 мил. динара. Планирани раст трошкова накнада по основу уговора о делу у односу на процењено остварење у 2024. години, условљен је пре свега потребом за консултантским и другим услугама.

*- у мил. динара -*

| ***Врста уговора*** | ***Процена остварења за 2024. годину*** | ***План за 2025. годину*** | ***Индекс******бруто******накнаде******(3/2)*** |
| --- | --- | --- | --- |
| ***Укупна бруто накнада*** | ***Укупна бруто накнада*** |
| *1* | *2* | *3* | *4* |
| **Уговори о делу и ауторски уговори** | 0,9 | 1,2 | 128 |
| **Остали уговори са физичким лицима** | - | 0,1 | - |
| **Укупно:** | **0,9** | **1,3** | **144** |

***На име накнада члановима Управног одбора*** планирана су средства од 5,4 мил. динара. Висина појединачних накнада не прелази дозвољени износ на основу критеријума утврђених Закључком Владе 05 Број:121-1654/2017 од 3. марта 2017. године. Планирана месечна нето накнада за рад председника Управног одбора износи 64.438 динара, а чланова Управног одбора 53.698 динара.

|  |  |  |  |
| --- | --- | --- | --- |
| **Трошкови производних услуга** | **…………….** | **135,6** | **мил. дин.** |

Средства за покриће трошкова производних услуга у износу од 135,6 мил. динара, у укупним трошковима Агенције учествују са 7,7%. Укупни трошкови производних услуга планирани су за 23% изнад очекиваног извршења у 2024. години.

У оквиру групе **трошкова транспортних услуга** у износу од 63,3 мил. динара, трошкови услуга који се односе на трошкове телефона, интернет услуга и доставе поште планирани су у износу од 62,6 мил. динара, а трошкови превоза у износу од 0,7 мил. динара.

**Трошкови услуга одржавања основних средстава** планирани су у висини од 57,5 мил. динара, од чега се на текуће одржавање зграде и опреме која припада згради односи 16,4 мил. динара, а на одржавање рачунарске опреме, копир апарата, штампача, скенера, одржавања система грејања и хлађења, лифтова, електро-инсталационе мреже, путничких возила и архивских регала 41,1 мил. динара.

Трошкови одржавања основних средстава планирани су за 23% изнад процењеног остварења за 2024. годину, имајући у виду евентуално повећане потребе за ванредним одржавањем опреме, која је у употреби дуги низ година, као и тренутне тржишне цене ових услуга које су у односу на уговорене цене услуга увећане.

У оквиру производних услуга планирани су и трошкови **закупа пословног простора** у износу од 4,0 мил. динара, трошкови закупа апликативног система контакт центра у износу од 2,0 мил. динара, трошкови закупа апликативног система за регистрацију гостију и простора за прославу двадесетогодишњице рада Агенције у износу од 3,9 мил. динара, а што је више од процењеног остварења за 2024. годину имајући у виду нове врсте трошкова. Почев од 01.01.2021. године обавезна је примена МСФИ - 16 Лизинг, у складу са којим се трошкови закупа по основу вишегодишњих уговора евидентирају на трошковима амортизације, а на конту закупа пословног простора у износу од 4,0 милиона динара планирани су само трошкови струје, грејања и остали комунални трошкови који терете предмет закупа.

|  |  |  |  |
| --- | --- | --- | --- |
| **Трошкови амортизације и резервисања** | **…………….** | **222,0** | **мил. дин.** |

У оквиру ове групе трошкова планирани су трошкови амортизације у износу од 216,0 мил. динара као надокнадива вредност употребе основних средстава и нематеријалних улагања и трошкова закупа који је у складу са МСФИ -16 Лизинг од 01.01.2021. године евидентирају на трошковима амортизације. Обзиром да је процес реализације уговора о набавци нематеријалне имовине и основних средства у највећем делу завршен тек у последњем кварталу 2024. године, трошкови амортизације нису у планираном износу теретили 2024. годину већ ће се ефекти улагања у сталну имовину одразити у пуној мери на трошкове амортизавције у 2025. години.

Трошкови резервисања за отпремнине за одлазак у пензију планирани су у износу од 5,0 мил. динара, у складу са МРС - 19.

На позицији осталих дугорочних резервисања планирана су средства за покриће трошкова судских поступака за које није известан исход у износу од 1,0 мил. динара.

|  |  |  |  |
| --- | --- | --- | --- |
| **Нематеријални трошкови** | **…………….** | **236,8** | **мил. дин.** |

Средства ове групе трошкова у износу од 236,8 мил. динара планирана су за покриће трошкова непроизводних услуга, трошкова репрезентације, трошкова платног промета, осигурања, пореза, чланарина, оглашавања и информисања.

Укупно планирани **трошкови непроизводних услуга** у износу од 190,6 мил. динара, већи су од планираних трошкова за 2024. годину за 17%, а у односу на остварење за 2024. годину за 48%, пре свега због очекиваног повећања трошкова одржавања софтвера и набавке годишњих лиценци неопходних за рад софтвера регистара.

Највећи део трошкова непроизводних услуга (177,2 мил. динара), односи се на:

* *трошкове услуга одржавања функционалности постојећих софтверских програма и набавке годишњих софтверских лиценци* *и*
* *трошкове обезбеђења и заштите имовине и* *услуга чишћења пословног простора.*

Поред тога, у оквиру трошкова непроизводних услуга планирана су и средства од укупно 13,4 мил. динара за:

* услуге ревизије финансијских извештаја, услуге дизајнирања и консултантске услуге;
* стручно усавршавање и образовање запослених;
* накнаде за услуге које за потребе Агенције врше јединице локалне самоуправе у систему регистрације предузетника;
* преводилачке, правне и остале непроизводне услуге.

На име **трошкова репрезентације** планирана су средства у износу од 6,2 мил. динара, а на име **трошкова премија осигурања имовине и обавезног осигурања запослених, платног промета и чланарина** планирана су средства од 15,0 мил. динара. Трошкови осигурања опреме и запослених планирани су у износу од 12,1 мил. динара јер средства за ове намене нису предвиђена у плану Управе за заједничке послове Републичких органа и већи су у односу на остварење у 2024. години за износ плаћене премије осигурања која истиче средином другог квартала 2025. године, те терети трошак у 2025. години. На име трошкова платног промета, чланства Агенције у асоцијацији Европског привредног регистра (*European Business Registers-EBR-а*), и чланства у НАЛЕД-у планирана су средства од 3,0 мил. динара.

На позицији **трошкова пореза** планирана су средства у износу од 12,5 мил. динара на име плаћања обавеза по основу Закона о професионалној рехабилитацији и запошљавању особа са инвалидитетом („Сл. гласник РС“, бр. 36/09, 32/13 и 14/22), пореза на додату вредност за закупе пословних простора у складу са МСФИ - 16 Лизинг и других пореза.

**Остали нематеријални трошкови** планирани су у износу од 12,5 мил. динара за потребе информисања јавности о примени законских решења из надлежности Агенције, оглашавања, претплате на стручне часописе и медијске сервисе, плаћање такси и остале услуге.

|  |  |  |  |  |
| --- | --- | --- | --- | --- |
| **Финансијски расходи** |  | **…………….** | **1,8** | **мил. дин.** |

Средства у висини од 1,8 мил. динара планирана су за покриће евентуалних камата по основу неблаговремено измирених обавеза и других обавеза, курсних разлика по основу купопродаје девиза, као и трошкове камате по основу лизинга у складу са МСФИ­ -16 Лизинг.

|  |  |  |  |
| --- | --- | --- | --- |
| **Остали расходи** | **…………….** | **3,1** | **мил. дин.** |

Планирана средства за остале расходе у износу од 3,1 мил. динара односе се на евентуалне губитке по основу расходовања, продаје и отписа основних средстава, казне, трошкове судских спорова и остале непоменуте расходе.

|  |  |  |  |
| --- | --- | --- | --- |
| **Расходи по основу ефеката обезвређења**  | **…………….** | **0,3** | **мил. дин.** |

Планирана средства за ове намене предвиђена су за покриће расхода по основу ефеката евентуалног обезвређења софтвера и основних средстава и финансијских пласмана.

|  |  |  |  |
| --- | --- | --- | --- |
| **Расходи по основу исправке грешака из ранијих периода и ефеката промене рачуноводствених политика који нису материјално значајни**  | **…………….** | **1,8** | **мил. дин.** |

Планирана средства за ове намене предвиђена су за покриће расхода по основу евентуалних исправки грешака из ранијих периода и промене рачуноводствених политика које могу да терете текућу пословну годину.

|  |  |  |
| --- | --- | --- |
| 7. |  | ПЛАНИРАНИ ФИНАНСИЈСКИ РЕЗУЛТАТ ПОСЛОВАЊА |

Агенција планира да у 2025. години оствари укупне приходе у висини од 1.759,9 милиона динара, укупне расходе у висини од 1.756,8 милиона динара и текућу нето добит у износу од 3,1 милиона динара.

Добит пословне године распоређује се у складу са чланом 6. Закона о Агенцији за привредне регистре на основу политике развоја Агенције, коју утврђује Управни одбор и ограничења у расподели добити корисника јавних средстава која се утврђују Законом о буџету Републике Србије, а по добијеној сагласности Владе.

Агенција се финансира из сопствених средстава од накнада по основу пружања услуга из законима дефинисаних поверених надлежности и у обавези је да води рачуна о развоју, односно материјалној основи за функционисање регистара као електронске базе података и о чувању и архивирању документације из делокруга рада регистара у складу са законом.

|  |  |  |
| --- | --- | --- |
| 8. |  | УЛАГАЊА У СТАЛНУ ИМОВИНУ И ИЗВОРИ ФИНАНСИРАЊА |

Укупна планирана улагања у сталну имовину Агенције у 2025. години у износу од **509,8** милиона динара, треба да се обезбеде из расположивих средстава амортизације намењених за обнову и замену постојећих основних средстава и нематеријалних улагања Агенције, донација и из буџета Републике Србије.

*- у мил. динара -*

|  | ***Процена остварења за 2024 годину*** | ***План за 2025 годину*** |
| --- | --- | --- |
| ***1*** | *2* | *3* |
| **I Средства за улагање у развој** | **667,4** | **509,8** |
| *Планирана средства за улагања у сталну имовину* | 667,4 | 509,8 |
| **II Структура улагања у сталну имовину:** | **667,4** | **509,8** |
| 1. Информациони систем регистара са софтверима, лиценцама и хардвером (софтверска и хардверска опрема)
 | 268,8 | 490,0 |
| * *Нематеријална улагања (софтвери и лиценце)*
 | *246,1* | *478,5* |
| * *Рачунарска опрема*
 | *22,7* | *11,5* |
| 1. Улагања на некретнинама и у осталу опрему
 | 398,6 | 19,8 |

Планирана улагања у сталну имовину у 2025. години из сопствених средстава Агенције износе 124,8 мил. динара, из донације 40,0 мил. динара и из буџета Републике Србије 345,0 мил. динара.

Имајући у виду захтеве везане за дигитализацију државне управе и планиране нове надлежности, планирана улагања у сталну имовину Агенције у 2025. години из средстава буџета Републике Србије, у износу од 345,0 милиона динара, биће усмерена на:

1. модернизацију постојећег начина рада регистара који се воде у Агенцији, увођењем електронске регистрације за регистре у оквиру Vanilla система и технолошким унапређењем апликативних система, чији је планирани временски оквир за имплементацију две године. Реинжињеринг подразумева неколико фаза унапређења и имплементације решења на новој архитектури система: 1. технолошко унапређење Vanilla информационог система који чине следећи апликативни системи: апликативни систем за вођење Регистра туризма; апликативни систем за вођење Регистра комора; апликативни систем за вођење Регистра понуђача; апликативни систем за вођење Регистра уговора о финансирању пољопривредне производње и апликативни систем за вођење Регистра судских забрана и 2. имплементацију решења за електронску регистрацију преосталих регистара: Регистар туризма; Регистар комора, Регистар уговора о финансирању пољопривредне производње и Регистар судских забрана и 3. унапређење и реинжињеринг Централне евиденције привремених ограничења права лица (ЦЕПОП);
2. реализацију пројекта развоја и унапређења софтверске апликације Централне евиденције стварних власника, чији је планирани временски оквир за имплементацију година дана, којим ће се унапредити садржина Централне евиденције (увести обавеза евидентирања стварног власника регистрованог субјекта по сваком од основа, обавеза учитавања (upload) докумената и шематских приказа власничке структуре у Централну евиденцију), као и обезбедити интеграција ове апликације са свим неопходним заједничким сервисима и новом инфраструктуром Агенције, у складу са очекиваним изменама прописа који уређују ову област;
3. реализацију пројекта успостављања новог Централног информационог система за спровођење поступка обједињене процедуре електронским путем, чији је планирани временски оквир за имплементацију три године, чија је сврха развој новог софтверског решења који се користи у поступку обједињене процедуре;
4. реализацију пројекта успостављања Евиденције произвођача медијског садржаја и њене интеграције са Јединственим информационим системом који води надлежно министарство, чији је планирани временски оквир за имплементацију година дана, којим се успоставља наведена евиденција коју ће водити Агенција и обезбеђује њена повезаност са овим системом, у складу са одредбама Закона о јавном информисању и медијима;

Планирана улагања у сталну имовину у 2025. години из средстава донације износе 40,0 мил. динара и биће усмерена на имплементацију Регистра Медија и његове интеграције са Јединственим информационим системом који води надлежно министарство.

Планирана улагања у сталну имовину у 2025. години из сопствених средстава Агенције износе 124,8 мил. динара и биће усмерена на:

1. реализацију пројекта администрације и унапређења АПИ сервиса, чији је планирани временски оквир за имплементацију година дана, којим ће се омогућити: раздвајање пермисија и омогућавање креирања пакета за специфичне кориснике; креирање одвојеног админ панела у оквиру портала за управљање АПИ сервисом и корисницима АПИ сервиса; креирање детаљних индивидуалних извештаја о коришћењу АПИ сервиса; омогућавање препаид и постпаид начина рада; дорада АПИ ендпоинт-а како би омогућили квалитетнију испоруку података и контролу количине испоручених према потребама корисника; омогућавање испоруке биланса великим корисницима путем АПИ сервиса, у складу са праксом Агенције; раздвајање АПИ сервиса на одвојени хардвер, како би избегли загушења портала приликом повлачења великих количина података од стране АПИ корисника, у складу са изменама Закона о електронској управи;
2. реализацију пројекта унапређења система за дигитално потписивање, серверско потписивање и валидациони сервис, чији је планирани временски оквир за имплементацију шест месеци, којим се обезбеђује поуздано и дуготрајно чување докумената у складу са прописима који уређују област електронског архивирања;
3. реализацију пројекта унапређења информационог система Регистра финансијских извештаја, чији је планирани временски оквир за имплементацију шест месеци, у циљу усаглашавања постојећег информационог система овог регистра са изменама Правилника о условима и начину јавног објављивања финансијских извештаја и вођењу Регистра финансијских извештаја, као и унапређења постојећих решења за којима је потреба идентификована у поступку пријема и обраде финансијских извештаја за 2023. годину.
4. реализацију пројекта даљег унапређења веб Портала за поручивање, продају и испоруке података Агенције и унапређења јавних претрага, чији је планирани временски оквир за имплементацију година дана, којим ће се имплементирати нове функционалности портала и унапредити јавне претраге са новим регистрима;
5. унапређење Портала за е-регистрацију и система за обједињени пријем поднесака у електронском и папирном формату, ради интеграције нових регистарских апликација Агенције са новим системом за обједињени пријем поднесака у електронском и папирном формату;
6. улагања на некретнинама и улагања у осталу опрему која се односе на набавку канцеларијске, рачунарске и друге опреме, као и улагања на пословним објектима Агенције у улици Ослобођења 1б.

|  |
| --- |
| УПРАВНИ ОДБОР |
| ПРЕДСЕДНИК |
|  |
| Стефан Дишић |

Број, 10-5-43-1/24

Београд, 16. децембар 2024. године

*Прилог:*

* *Пројекција биланса стања*
* *Пројекција биланса новчаних токова*

### *Табеле МФПР(1-7)* *Прилог 1*

### ПРОЈЕКЦИЈА БИЛАНСА СТАЊА

 *(у хиљадама динара)*

|  |  |  |  |
| --- | --- | --- | --- |
|  | **На дан 31/12/2025** | **На дан 31/12/2024** | **Индекс****2025/2024** |
| **АКТИВА** |  |  |  |
| ***Стална имовина*** | ***2.990.000*** | ***2.068.000*** | ***145*** |
| Нематеријална улагања и опрема  | 2.990.000 | 2.068.000 | 145 |
| ***Обртна имовина*** | ***651.000*** | ***748.000*** | ***87*** |
| Залихе | 5.000 | 8.000 | 63 |
| Потраживања од купаца и остала потраживања | 3.000 | 4.000 | 75 |
| Готовински еквиваленти и готовина | 640.000 | 732.000 | 87 |
| АВР | 3.000 | 4.000 | 75 |
|  |  |  |  |
| **УКУПНА АКТИВА** | **3.641.000** | **2.816.000** | **129** |
| **ПАСИВА** |  |  |  |
| ***Капитал*** | ***1.193.910*** | ***1.236.910*** | **97** |
| Основни капитал | 1.003.910 | 1.003.910 | 100 |
| Актуарски губитак | 10.000 | 17.000 | 59 |
| Нераспоређени добитак | 180.000 | 250.000 | 72 |
| ***Дугорочне обавезе и резервисања*** | ***160.000*** | ***120.000*** | ***133*** |
| Дугорочна резервисања | 100.000 | 60.000 | 167 |
| Дугорочне обавезе | 60.000 | 60.000 | 100 |
| ***Краткорочне обавезе*** | ***2.287.090*** | ***1.459.090*** | ***157*** |
| Примљени аванси, депозити и кауцијe | 260.000 | 230.000 | 113 |
| Краткорочне обавезе из пословања | 500.000 | 64.000 | 781 |
| Краткорочне финансијске обавезе | 25.000 | 24.090 | 104 |
| Обавезе за порез на додату вредност | 2.090 | 1.000 | 209 |
| Пасивна временска разграничења (донација и друге обавезе) | 1.500.000 | 1.140.000 | 132 |
| **УКУПНА ПАСИВА** | **3.641.000** | **2.816.000** | **129** |

###

### *Прилог 2*

### ПРОЈЕКЦИЈА НОВЧАНИХ ТОКОВА

 *(у хиљадама динара)*

|  |  |  |  |
| --- | --- | --- | --- |
|  | **2025.****година** | **2024.** **година** | **Индекс****2025/2024** |
| **Приливи готовине из пословних активности**  | **2.100.000** | **2.256.000** | **93** |
| **Одливи готовине из пословних активности** | **1.807.000** | **1.402.000** | **129** |
| Добављачи | 635.000 | 420.000 | 151 |
| Зараде, накнаде и остали лични расходи | 1.170.000 | 980.000 | 119 |
| Камате | 2.000 | 2.000 | 100 |
| ***Нето прилив из пословних активности*** | **293.000** | **854.000** | **34** |
| **Остали одлив готовине** | **-** | **172.000** | **-** |
| **Одливи готовине из активности инвестирања-куповина нематеријалних улагања и опреме** | **385.000** | **650.000** | **59** |
| ***Нето прилив из активности инвестирања*** |  | **32.000** | **-** |
| **Прилив готовине из активности финансирања**  | **-** | **-** | **-** |
| **Одлив готовине из активности финансирања**  | **-** | **-** | **-** |
| ***Нето прилив из активности финансирања***  | **-** | **-** | **-** |
| ***Нето одлив из активности финансирања*** | *-* | *-* | **-** |
| **СВЕГА ПРИЛИВИ ГОТОВИНЕ** | **2.100.000** | **2.256.000** | **93** |
| **СВЕГА ОДЛИВИ ГОТОВИНЕ** | **2.192.000** | **2.224.000** | **99** |
| **Готовина на почетку године** | 732.000 | 700.000 | 105 |
| **ГОТОВИНА НА КРАЈУ ГОДИНЕ** | **640.000** | **732.000** | **87** |